bluuebunny/crossref_metadata_2025 huggingface dataset:
Η επίδραση των ιατρικών σχολών των πανεπιστημίων της Πίζας και της Πάδοβας στην ιατρική στα Επτάνησα από τον 16ο αιώνα έως την ένωση των Επτανήσων με το ελληνικό κράτος
Authors: Μαρκέτος Γεώργιος
Published: August 2021

Μελετήθηκε η επίδραση των ιατρικών σχολών το>ν πανεπιστημίων της Πίζας και της Πάδοβας στην ιατρική στα Επτάνησα από τον 16° αιώνα έως την ένωση των Επτανήσων με το Ελληνικό Κράτος.Για τον σκοπό αυτό ερευνηθήκαν:Γ Τα ιστορικά γεγονότα, οι συνθήκες διαβίωσης, οι κρατικές λειτουργίες, το πνευματικό επίπεδο και οι παρεχόμενες ελευθερίες από τους Ενετούς, Γάλλους, Ρώσους, Τούρκους και Αγγλου; κατακτητές.2. Η κοινωνική δομή των Επτανήσων (ευγενείς, αστοί, λαός) και τα δικαιώματα αυτών ως και οι αντιδράσεις του Επτανησιακού λαού.3. Η παρεχόμενη παιδεία και τα εκπαιδευτικά ιδρύματα (Δημόσια και Ιδιωτικά) καθώς και η απόδοση της Σχολής του Βικεντίου Δαμοδού και της Σχολής του Νικηφόρου Θεοτόκη.4. Ο Επτανησιακό πολιτισμό και τα στοιχεία τα οποία τον συνθέτουν καθώς και η επίδραση για την ανάπτυξη του από τους Επτανήσιους ιατρούς.5. Η συμβολή των Επτανησίων ιατρών, με ιδιαίτερη έμφαση τις επιστημονικές επιδόσεις τους (Διδάκτορες της Ιατρικής, Σπουδές σε πολλές θετικές και θεωρητικές επιστήμες, γλωσσομάθεια, Εθνική δράση, Διπλωματική δράση, Εκπαιδευτική δραστηριότητα στα Επτάνησα και σε άλλες χώρες).6. Η Υγεία και η Υγειονομική κατάσταση των Επτανήσων (επικρατούσες νόσος περιβάλλον, Νοσηλευτικά ιδρύματα. Φιλανθρωπικά ιδρύματα, θεραπευτικά μέσα, υγειονομικοί κανονισμοί και επιδημίες).7. Η ίδρυση της Ιονίου Ακαδημίας (ιδρυτής, σχολές, διδάσκοντες, επιστημονική και κοινωνική προσφορά της).Από τα ανωτέρω διαπιστώθηκε η συμβολή των Ιατρών που σπούδασαν στις Ιατρικές Σχολές των' Πανεπιστημίων' της Πίζας και της Πάδοβας στο δημόσιο και τον ιδιωτικό βίο των Επτανήσων.Συμπερασματικόν; από την μελέτη αυτή προκύπτει ότι η επίδραση των Επτανησίων ιατρών, αποφοίτων των Ιατρικών Σχολών των Πανεπιστημίων της Πίζας και της Πάδοβας, στην εξέλιξη της ιατρικής, προληπηκώς και θεραπευτικώς, στα Επτάνησα γενικότερα και ειδικότερα η συμβολή τους στην υγειονομική οργάνωση, στην ίδρυση νοσηλευτικών ιδρυμάτων, στην γενική παιδεία και μόρφωση που ήταν καρποί των αναγεννησιακών ιδεών και της όλης ιατροφιλοσοφικής παιδείας τους, υπήρξε γόνιμος και δημιουργική.
Ο συμβατισμός του P. Duhem και η επίδρασή του στο λογικό εμπειρισμό
Authors: Δαγκλής Δημοσθένης
Published: August 2021

Στο πρώτο μέρος της διατριβής παρουσιάζεται με αναλυτικό και κριτικό τρόπο η φιλοσοφική θεωρία για τη Φυσική Επιστήμη του Γάλλου Φυσικού Ιστορικού της Επιστήμης Pierre Duhem (1861-1916). Ο Duhem εξετάζει τον σκοπό και τη δομή της Φυσικής θεωρίας αναδεικνύοντας τα χαρακτηριστικά και τον ρόλο της. Μια Φυσική θεωρία δεν οφείλει να «εξηγεί» αλλά να «αναπαριστά» την Πραγματικότητα και σ’ αυτό διαφέρει από τη Μεταφυσική («Θέση αυτονομίας»). Με αυτή τη λογική ανάλυση της σχέσης θεωρίας - πειράματος ο Duhem οδηγείται στην υποστήριξη της συμβατικής και εργαλειακής διάστασης μιας Φυσικής θεωρίας («θέση - Duhem»). Παράλληλα όμως αναγνωρίζει την ύπαρξη και μιας «άλλης» ορθολογικότητας βάσει της οποίας πιστεύουμε τελικά ότι μια Φυσική θεωρία δεν είναι απλώς «εργαλείο» αλλά ότι αντανακλά, έστω και ατελώς, την Πραγματικότητα («Φυσική ταξινόμηση»), ενώ ταυτόχρονα ο Duhem αποκαλύπτει τον ιστορικό της χαρακτήρα. Η επιστημολογική θεωρία του Duhem αποτελεί ένα πολύτιμο, ιδιόμορφο αλλά και προβληματικό συνταίριασμα θετικισμού - ρεαλισμού, ενώ συνάμα αναγορεύει την ιστορία σε αναγκαίο παράγοντα ερμηνείας και κατανόησης του επιστημονικού γίγνεσθαι. Στο δεύτερο μέρος επιχειρείται να αναδειχθεί η επίδραση της θεωρίας του Duhem στο φιλοσοφικό ρεύμα του Λογικού Εμπειρισμού μέσα από τη γενικότερη επιρροή που άσκησε ο Συμβατισμός (Poincare, Duhem) στον χώρο αυτόν. Συγκεκριμένα εκτός του E. Mach που αποτελεί τον συνδετικό κρίκο μεταξύ Duhem και Λογικού Εμπειρισμού ερευνάται επίσης η επίδραση του Duhem σε οκτώ εξέχοντες εκπροσώπους τους χώρου αυτού (Μ. Schlick, Ph. Frank, Ο. Neurath, Η. Hahn, F. Waismann, H. Reichenbach, R. Carnap, C. Hempel). Ο Λογικός Εμπειρισμός υιοθέτησε λίγο - πολύ τη συμβατιστική εργαλειοκρατική διάσταση της θεωρίας Duhem κληρονομώντας έτσι και την προβληματική των «ανορθόλογων» παραγόντων συγκρότησης μιας Φυσικής θεωρίας, όπως είναι η «απόφαση», η «σύμβαση» κ.λπ. Παράλληλα η «θέση - Duheoi» αποδυνάμωσε το εμπειριστικό ιδεώδες («κριτήριο επαλήθευσης») του Λογικού Εμπειρισμού δημιουργώντας βασικές διαφοροποιήσεις μέσα σ’ αυτόν (π.χ. Ο. Neurath). Συνάγεται επομένως ότι στην προβληματική, στις αδυναμίες και στις «μεταλλάξεις» που υφίσταται κατά τη διαδρομή του το φιλοσοφικό αυτό ρεύμα έχει συντελέσει κατά πολύ η θεωρία του Duhem και αυτό αποτελεί το ζητούμενο του δευτέρου μέρους
Εμβρυϊκού τύπου ερυθροποίηση μετά μεταμεταμόσχευση μυελού των οστών εκτιμούμενη με το ποσοστό των κυττάρων F του περιφερικού αίματος
Authors: Δαλέκου Μαρία
Published: August 2021

Στην παρούσα εργασία μελετήσαμε τους παράγοντες που μπορούν να επηρεάσουν την εμβρυϊκή ερυθροποίηση μετά απόμεταμόσχευση μυελού των οστών.Μελετήθηκαν 28 ασθενείς (18 άνδρες, 10 γυναίκες), οι οποίοι έπασχαν από διάφορα αιματολογικά νοσήματα, όπως οξείαμυελοβλαστική λευχαιμία (AML) 7 ασθενείς, χρόνια μυελογενή λευχαιμία (CML) 9 ασθενείς, απλαστική αναιμία (S.A.A.) 5ασθενείς, χρόνια μυελομονοκυτταρική λευχαιμία (CMML) 1 ασθενής, και οξεία λεμφοβλαστική λευχαιμία (ALL) 6 ασθενείς.Μέτρηση της αιμοσφαιρίνης του αιματοκρίτου του αριθμού των ερυθρών, ηλεκτροφόρηση αιμοσφαιρίνης, καθώς καιεκτίμηση των δικτυοερυθροκυττάρων και των κυττάρων - F του περιφερικού αίματος, έγινε στους δότες και τους ασθενείςπριν τη μεταμόσχευση και επαναλαμβανόταν σε τακτά χρονικά διαστήματα κατά τη διάρκεια της αιματολογικήςαποκατάστασης. Ειδικότερα, η μέτρηση των κυττάρων-F έγινε με την τεχνική του έμμεσου ανοσοφθορισμού.Παρατηρήθηκε σημαντική αύξηση πάνω από τις προ-μεταμόσχευσης τιμές των κυττάρων - F σε όλους τους ασθενείς τιςημέρες 15 μέχρι 50 μετά τη μεταμόσχευση. Η αύξηση των F - κυττάρων τις ημέρες 15, 18, 25, 40 και 50 μετά τημεταμόσχευση, ήταν μεγαλύτερη σε βαθμό στατιστικά σημαντικό στους 17 ασθενείς που είχαν αυξημένα κύτταρα - F μετά τηνχημειοθεραπεία και προ της μεταμόσχευσης (high responders) σε σχέση με τους 11 ασθενείς που είχαν χαμηλό αριθμό F -κυττάρων (low responders).Παρατηρήθηκε επίσης σημαντικά μεγαλύτερη αύξηση στα κύτταρα - F τις ημέρες 50 έως 120 στους ασθενείς που έλαβανμυελό από δότες με υψηλό αριθμό κυττάρων - F, συγκριτικά με αυτούς που έλαβαν μυελό από δότες με χαμηλό αριθμόκυττάρων - F.Συμπερασματικά, με αυτά τα ευρήματα ενισχύεται η άποψη ότι οι παράγοντες του μικροπεριβάλλοντος του μυελού τουξενιστή επιδρούν καθοριστικά στην αύξηση των F -κυττάρων κατά τη μεταμόσχευση μυελού. Η φύση αυτών των παραγόντωνδεν είναι προς το παρόν απόλυτα διευκρινισμένη και χρειάζεται περαιτέρω έρευνα προς αυτή την κατεύθυνση.
Θεμελιώδεις αρχές αναλυτικής επεξεργασίας πληροφοριών
Authors: Μορφονιός Κωνσταντίνος
Published: August 2021

Μία κοινή λειτουργία που χρησιμοποιείται από την πλειοψηφία των αλγορίθμων που σχετίζονται με το χώρο της Άμεσης Αναλυτικής Επεξεργασίας είναι η συνάθροιση δεδομένων, μία διαδικασία εξαιρετικά χρονοβόρα όταν εκτελείται πάνω από πολύ μεγάλα σύνολα δεδομένων. Για την αντιμετώπιση του προβλήματος αυτού, έχει προταθεί ο προ-υπολογισμός και η αποθήκευση ενός μεγάλου όγκου συναθροισμένων δεδομένων σε μία δομή που ονομάζεται κύβος δεδομένων. Ωστόσο, η κατασκευή και η χρήση του ίδιου του κύβου δεδομένων έχουν βρεθεί πολύ απαιτητικές όσον αφορά την κατανάλωση υπολογιστικών και αποθηκευτικών πόρων. Στην παρούσα διατριβή, μελετούμε το ανωτέρω πρόβλημα σε βάθος και προτείνουμε ολοκληρωμένες ομάδες αλγορίθμων που προσφέρουν στον κύβο αποδοτική κατασκευή, αποθήκευση, απάντηση επερωτήσεων, βαθμιαία ενημέρωση, ευρετηρίαση, και δυνατότητες χρήσης ενδιάμεσης μνήμης. Η εκτενής πειραματική μας αξιολόγηση υποδεικνύει ότι οι λύσεις μας είναι βιώσιμες ακόμα και όταν εφαρμόζονται πάνω από πολύ μεγάλα σύνολα δεδομένων με απεριόριστες ιεραρχίες. Κάποια σημαντικά σημεία στην εργασία μας είναι η εισαγωγή ενός καινοτόμου σχήματος αποθήκευσης κύβων που βασίζεται στη χρήση αναφορών αναγνωριστικού γραμμής, ένας νέος αλγόριθμος εξωτερικού διαμερισμού, ένα αποδοτικό πλάνο δημιουργίας, και η χρήση προσεγγίσεων κατ' ανάγκη για διαδικασίες που είναι πολύ ακριβές για να ολοκληρωθούν στα όρια ενός δεδομένου χρονικού παραθύρου. Μία μοναδική ιδιότητα όλων των αλγορίθμων μας αποτελεί η συμβατότητά τους με το σχεσιακό μοντέλο, γεγονός που καθιστά την ενσωμάτωσή τους σε οποιονδήποτε υπάρχοντα σχεσιακό εξυπηρετητή σχετικά απλή. Τέλος, σαν μία εφαρμογή των ιδεών μας στην εξόρυξη δεδομένων, μελετούμε τη χρήση συναθροιστικών επερωτήσεων για την επίλυση των προβλημάτων επιλογής χαρακτηριστικών και ταξινόμησης, και προτείνουμε μία τεμπέλικη λύση ικανοποιητικής ακρίβειας, που είναι ικανή να επεξεργάζεται δεδομένα στο δίσκο και επιδεικνύει μεγάλες δυνατότητες σε ένα ευρύ φάσμα εφαρμογών.
Χωρο-χρονικά πρότυπα κατανομής χρήσεων και αξίας γης και χωροθέτησης λειτουργιών και δραστηριοτήτων
Authors: Μανέτος Παναγιώτης
Published: August 2021

Η επιστήμη της Γεωγραφίας, κατ' αντιστοιχία με τις υπόλοιπες σύγχρονες επιστήμες και πιο συγκεκριμένα ο κλάδος της Χωρικής Ανάλυσης πέρασε από την εποχή περιορισμένων χωρικών δεδομένων σε μία εποχή δημόσια διαθεσίμων και εκθετικά αυξανομένων όγκων ΓεωΒάσεων. Η μετάβαση από τον κλασσικό-ορθό συλλογισμό (όπως π.χ. η διατύπωση μιας θεωρίας-υπόθεσης και επιβεβαίωσης μέσω δειγματοληψίας) σε μεθοδολογικά πλαίσια οδηγούμενα από τα δεδομένα είναι αναπόφευκτη για την αξιοποίηση αυτών των δεδομένων και τη Γεωγραφική Ανακάλυψη Γνώσης που είναι και το τελικό ζητούμενο. Αντίστοιχα οι πόλεις μετατράπηκαν σε μητροπόλεις και οι πολύπλοκες δομικές και λειτουργικές μεταβολές των αστικών συμπλεγμάτων διατηρούν αμείωτο το ενδιαφέρον επιστημόνων όλων των ειδικοτήτων. Επαγωγικά προκύπτει η ανάγκη για τη διαμόρφωση νέων Θεωρητικών και Μεθοδολογικών Πλαισίων για τη δημιουργία Αστικών Υποδειγμάτων, ώστε η ανάλυση και λήψη αποφάσεων από τους αρμοδίους να γίνεται αξιοποιώντας και κατανοώντας το πλήθος και τη δομή των υπαρχόντων χωρικών αλληλοσυσχετίσεων μεταξύ των δεδομένων. Η παρούσα διατριβή διερευνά τη χρήση σύγχρονων μεθοδολογιών και τεχνικών για την Γεωγραφική Ανακάλυψη Γνώσης σε ΓεωΒάσεις Δεδομένων και την εφαρμογή στη δημιουργία αναλυτικών αστικών υποδειγμάτων. Η ανάπτυξη γίνεται σε δύο κεντρικού άξονες: α) Χρήση Σύγχρονων τεχνικών και μεθόδων Ανακάλυψης Γνώσης σε μεγάλες ΓεωΒάσεις Δεδομένων και β) τη Δημιουργία Ολοκληρωμένου Θεωρητικού και Μεθοδολογικού Πλαισίου Εφαρμογής αυτών για την δημιουργία Αστικών Υποδειγμάτων. Η Μελέτη Περίπτωσης για την Αττική εξετάζει την εφαρμογή του προτεινόμενου Μεθοδολογικού Πλαισίου και αναδεικνύει τα πλεονεκτήματα του τρόπου προσέγγισης αλλά και τα σημεία που πρέπει να προσέξει ο ερευνητής για την περαιτέρω ανάπτυξη του.
Επίδραση της ρεμιφεντανίλης σε απομονωμένους δακτυλίους θωρακικής αορτής επιμύος
Authors: Καστελλάνος Ελευθέριος
Published: August 2021

Εισαγωγή. Η διερεύνηση της αγγειακής συμμετοχής στην υπόταση που εμφανίζεται μετά την χορήγηση της ρεμιφεντανίλης καθώς και η ενίσχυση της άμεσης αγγειοδιασταλτικής της προποφόλης αποτελεί τον σκοπό της παρούσης μελέτης.Μέθοδος. Στην πειραματική αυτή μελέτη παρασκευάσθηκαν και αναρτήθηκαν σε ειδικό λουτρό απομονωμένων οργάνων, δακτύλιοι από τις θωρακικές αορτές 43 επίμυων Whistar (βάρος 300-350g). Στην ομάδα ελέγχου control group (n=10) οι δακτύλιοι διαποτίστηκαν μόνο με διάλυμα Krebs-Hanseleit, στην ομάδα της ρεμιφεντανίλης (π=10) οι δακτύλιοι διαποτίστηκαν με διάλυμα Krebs-Hanseleit το οποίο περιείχε ρεμιφεντανύλη σε συγκέντρωση ΙΟ'6 mol litre'1, στην ομάδα της προποφόλης (π=7) οι δακτύλιοι διαποτίστηκαν με διάλυμα Krebs-Hanseleit το οποίο περιείχε προποφόλη σε συγκέντρωση 300 μΜ, τέλος στην ομάδα ρεμιφεντανίλης-προποφόλης (π=9) οι δακτύλιοι διαποτίστηκαν με διάλυμα Krebs-Hanseleit το οποίο περιείχε προποφόλη σε συγκέντρωση 300 μΜ και ρεμιφεντανίλη σε συγκέντρωση ΙΟ'6 mole litre'1. Τέλος επτά αορτικοί δακτύλιοι διαποτίστηκαν με διάλυμα Krebs-Hanseleit το οποίο περιείχε intralipid 10% σε συγκέντρωση ίδια με αυτή που χρησιμοποιήθηκε στο διάλυμα προποφόλης. Η μέγιστη τάση (TmaX) μετρήθηκε στην υψηλότερη συγκέντρωση KCI και φαινυλεφρίνης. Η χάλαση που προκάλεσε η ακετυλοχολίνη υπολογίστηκε ως ποσοστό επί της εκατό της μέγιστης σύσπασης που παρατηρήθηκε μετά από χορήγηση φαινυλεφρίνης. Αποτελέσματα. Η Tmax μετά την χορήγηση KCI ήταν διαφορετική ανάμεσα στην ομάδα ελέγχου 1,12±0,18 και στις ομάδες ρεμιφεντανίλης 0,52±0,12, προποφόλης 0,44±0,15 και προποφόλης-ρεμιφεντανίλης 0,40±0,06. Στατιστικά σημαντική διαφορά δεν υπήρχε ανάμεσα στις ομάδες προποφόλης και προποφόλης-ρεμιφεντανίλης καθώς και ανάμεσα στην ομάδα ελέγχου και στην ομάδα που χορηγήθηκε intralipid 1,07±0,01. Η Tmax μετά την χορήγηση φαινυλεφρίνης ήταν διαφορετική ανάμεσα στην ομάδα ελέγχου 1,54±0,23 και στις ομάδες ρεμιφεντανίλης 0,89±0,01, προποφόλης 0,80±0,10 και προποφόλης-ρεμιφεντανίλης 0,84±0,09. Δεν υπήρξε διαφορά ανάμεσα στις ομάδες προποφόλης και προποφόλης ρεμιφεντανίλης. Η χάλαση που προκαλείται από την ακετυλοχολίνη δεν διέφερε σημαντικά ανάμεσα στις πειραματικές ομάδες, ομάδα ελέγχου 37,52± 15,42, ομάδα ρεμιφεντανίλης 49,19±8,66, ομάδα προποφόλης 51,42±10,53, ομάδα προποφόλης-ρεμιφεντανίλης 42,02±8,10, ομάδα intralipid 44,73(10,22). Συμπέρασμα. Η ρεμιφεντανίλη περιορίζει την αγγειοσύσπαση που προκαλούν το KCI και η φαινυλεφρίνη, ενώ δεν ενισχύει την άμεση αγγειοδιασταλτική δράση της προποφόλης
Ανίχνευση μεταλλάξεων στο γονίδιο BRCA 1 σε ασθενείς με οικογενή καρκίνο του μαστού
Authors: Παραράς Νικόλαος
Published: August 2021

Εισαγωγή: Η κληρονομικότητα ενός ελαττωματικού αντιγράφου του γονιδίου του καρκίνου του μαστού, BRCA1, προδιαθέτει τα άτομα σε ανάπτυξη καρκίνου του μαστού, των ωοθηκών και άλλων τύπων καρκίνου. Μέχρι σήμερα, έχουν αναφερθεί ποικίλα ποσοστά* ενός ευρέως φάσματος μεταλλάξεων στο γονίδιο BRCA1 από τις πολυάριθμες μελέτες που διεξάγονται σε ετερογενείς πληθυσμούς.Η παρούσα μελέτη είχε ως σκοπό να αξιολογήσει την επικράτηση των μεταλλάξεων του γονιδίου BRCA1 στα μέτρια και χαμηλού κινδύνου άτομα, στον Ελληνικό πληθυσμό, σε σχέση με τον κλινικοπαθολογικό φαινότυπο και την κλινική έκβαση του καρκίνου του μαστού.Υλικά και μέθοδοι: Εξήντα οκτώ άτομα στρατολογήθηκαν από δύο πανεπιστημιακέςκλινικές καρκίνου του μαστού (Ιπποκράτειο Νοσοκομείο και Ααϊκό) μεταξύ 1989 και 1999 και ταξινομήθηκαν ως μέτριου-κινδύνου και χαμηλού κινδύνου άτομα για ανάπτυξη μεταλλάξεων στο γονίδιο BRCA1. Για να προσδιορίσουν οι μεταλλάξεις, χρησιμοποιήθηκαν οι μέθοδοι ΡΤΤ και SSCP ακολουθούμενες από τη μέθοδο της άμεσης ανάλυσης της αλληλουχίας των νουκλεοτιδίων.Αποτελέσματα: Πέντε νέες πιθανές επιβλαβείς missense μεταλλαάξεις στο γονίδιο BRCA1, προσδιορίστηκαν στην ομάδα μέτριου-κινδύνου ατόμων που μελετήθηκαν. Δύο πιθανές επιβλαβείς μεταλλαγές BRCA1 ανιχνεύθηκαν σε δύο από τους τρεις (66,6%) άρρενες ασθενείς με καρκίνο μαστού που αναλύθηκαν. Επιπλέον, μια γενετική παραλλαγή του γονιδίου BRCA1, αβέβαιης κλινικής σημασίας προσδιορίστηκε σε έναν ασθενή με σποραδικό καρκίνο του μαστού. Τα κλινικοπαθολογικό χαρακτηριστικά των καρκινωμάτων του μαστού που προέρχονται από τους ετεροζυγώτες φορείς του γονιδίου BRCA1 είναι σύμφωνα με τη διεθνή βιβλιογραφία και μη διαφορετικά από εκείνα που παρατηρήθηκαν στους ασθενείς με καρκίνο του μαστού, που δεν έφεραν μεταλλάξεις στο γονίδιο BRCA1. Επιπλέον, οι φορείς μεταλλάξεων του γονιδίου BRCA1 παρουσίασαν μια άριστη γενική 4,5 ετή επιβίωση (100%).Συμπεράσματα: Τα αποτελέσματά μας αποκαλύπτουν τα μοναδικά χαρακτηριστικάτων μεταλλάξεων του γονιδίου BRCA1, των συσχετισμών γονότυπου-φαινότυπου και της πρόγνωσης, στα μέτρια και χαμηλού κινδύνου άτομα Ελληνικής καταγωγής. Ο καρκίνος του μαστού λόγω των μεταλλάξεων στο γονίδιο BRCA1 εμφανίζεται να είναι ένα ετερογενές σύνδρομο στον ελληνικό πληθυσμό.
Ο αγιογράφος Κωνσταντίνος Φανέλης και το έργο του
Authors: Φριλίγκος Ιωάννης
Published: August 2021

Είναι η πρώτη εξαντλητική μονογραφία για τον πρώτο Έλληνα «Ναζαρηνό» ζωγράφο τον Κωνσταντίνο Φανέλλη (1791-1874;). Η έρευνα έφερε στο φως 508 έργα του. Τον μεγαλύτερο όγκο της δουλειάς του καλύπτουν οι εικόνες του τέμπλου στις δημιουργίες του. Ακόμη περιλαμβάνονται τοιχογραφίες, ουράνιες, σχέδια, χαρακτικά και κοσμικά έργα. Οι εικονογραφικές του δραστηριότητες ξεκινούν με κέντρο το Αίγιο. Αργότερα ξαπλώθηκαν περιφερειακά στην ευρύτερη περιοχή της Αιγιαλείας, στην Αθήνα, στην ορεινή Αρκαδία καθώς και στις πόλεις Κυπαρισσία, Γαλαξίδι, Άμφισσα. Η εργασία φωτίζει την καλλιτεχνική δραστηριότητα της νεοελληνικής εκκλησιαστικής ζωγραφικής του ΙΘ’ αιώνα. Στην Ελλάδα συνδέει και ερμηνεύει το Ναζαρηνό κίνημα μέσα από ιστορικά, θεολογικά, καλλιτεχνικά και ιδεολογικά γεγονότα της εποχής και προβάλλει την άποψη ότι ο Κ. Φανέλλης δεν είναι άμοιρος από τις ιστορικές συνθήκες της χώρας στην οποία δημιουργεί. Συμπληρώνει τα κενά και τις ανακρίβειες σχετικά με τη βιογραφία του και ανακαλύπτει έργα του που δεν αναφέρονται μέχρι σήμερα στην βιβλιογραφία. Γίνεται αναφορά για την τεχνοτροπία του και τα ιδιαίτερα χαρακτηριστικά της τέχνης του. Δημιουργήθηκε μια ολοκληρωμένη εργοχρονογραφία του καλλιτέχνη συγκροτώντας ένα πλήρη κατάλογο των έργων του. Για πρώτη φορά τέλος καταγράφει, περιγράφει και αναλύει κατά μνημεία το εικονογραφικό έργο του Κωνσταντίνου Φανέλλη.
Η πνευματική ζωή στον κέλτικο και ανατολικό μοναχισμό
Authors: Σταυράκης Χρυσόστομος-Γεώργιος
Published: August 2021

Η Συγκριτική σπουδή του Μοναχισμού της Μικράς Ασίας κατά τους πρώτους Βυζαντινούς αιώνες και της προ-Νορμανδικής Ιρλανδίας αποκαλύπτει, παρά το διαφορετικό κοινωνικό υπόβαθρο και την διαφορετική πολιτισμική παράδοση, κοινούς πνευματικούς τόπους που φύονται από κοινές πνευματικές ρίζες. Ο συγγραφέας υποστηρίζει ότι η παρόμοια στάση τους προς την προχριστιανική παράδοση αποτελεί ένα σημαντικό συντελεστή του κοινού τρόπου σκέψεως, όμως το καθοριστικό στοιχείο για την πνευματική συγγένεια Κελτικού και Βυζαντινού Μοναχισμού φαίνεται ότι είναι η παραμονή των αρχαίων Ιρλανδών στις Χριστολογικές και Tριαδολογικές γραμμές των Ελλήνων Πατέρων. Η πνευματική αυτή ταυτότητα εκφράζεται όχι μόνο στην θεολογία αλλά και στην ερμηνεία και την οργάνωση του μοναστικού βίου, όπου η χαρισματική διάσταση προέχει των θεσμικών στοιχείων. Η μελέτη ειδικότερα καλύπτει θέματα όπως η Τριαδική θεολογία και η θέση του ανθρώπου ως εικόνος του Θεού. Εξετάζει επίσης διαφιλονικούμενα θέματα όπως η πρακτική της μετανοίας και των επιτίμιων, η σχέση θεσμού και χαρίσματος, τα χαρακτηριστικά και ο ρόλος του Αγίου. Και στις δύο παραδόσεις η πνευματική ζωή περιγράφεται ως ζωή εν Πνεύματι, που οδηγεί από την κάθαρση στην θέωση.
Προδιαθεσικοί παράγοντες πρόωρου τοκετού στο αμνιακό υγρό δευτέρου τριμήνου κύησης
Authors: Ιαβάτσο Χρήστος
Published: August 2021

Συμπεράσματα : 339 γυναίκες φυσιολογικό καρυότυπο: 41 με ΠΤ(11,26%) και 19 με ΠΡΥ(5,22%) · Δεν ανευρέθηκε στατιστικά σημαντική συσχέτιση της ανίχνευσης αερόβιων ή αναερόβιων μικροβίων στην καλλιέργεια ΑΥ δευτέρου τριμήνου της κύησης και της δυνατότητας πρόγνωσης του ΠΤ ή της ΠΡΥ · Δεν ανευρέθηκε στατιστικά σημαντική συσχέτιση της ανίχνευσης Mycoplasma hominis ή/και Chlamydia trachomatis στην καλλιέργεια ΑΥ δευτέρου τριμήνου της κύησης και της δυνατότητας πρόγνωσης του ΠΤ ή της ΠΡΥ · Δεν ανευρέθηκε στατιστικά σημαντική συσχέτιση της ανίχνευσης Mycoplasma hominis ή/και Chlamydia trachomatis στην PCR ΑΥ δευτέρου τριμήνου της κύησης και της δυνατότητας της πρόγνωσης του ΠΤ ή της ΠΡΥ · Η β-ντεφενσίνη-2 του ΑΥ δευτέρου τριμήνου της κύησης δε βρέθηκε να σχετίζεται σε στατιστικά σημαντικό βαθμό με τη δυνατότητα πρόγνωσης του ΠΤ · Η β-ντεφενσίνη-2 του ΑΥ δευτέρου τριμήνου της κύησης σχετίζεται σε βαθμό στατιστικά σημαντικό με τη ΠΡΥ. Για κάθε αύξηση των επιπέδων της β-ντεφενσίνης-2 κατά μία μονάδα υπήρχε περίπου 0.8% μεγαλύτερη πιθανότητα εμφάνισης ΠΤ με ΠΡΥ (OR: 1.0083, CI: 1.0009- 1.0158, p=0.028) · Η β-ντεφενσίνη-3 του ΑΥ δευτέρου τριμήνου της κύησης δε βρέθηκε να σχετίζεται σε στατιστικά σημαντικό βαθμό με τη δυνατότητα πρόγνωσης του ΠΤ ή της ΠΡΥ · Η αδρενομεδιουλίνη του ΑΥ δευτέρου τριμήνου της κύησης δε βρέθηκε να σχετίζεται σε στατιστικά σημαντικό βαθμό με τη δυνατότητα πρόγνωσης του ΠΤ ή της ΠΡΥ · Η ουροκορτίνη του ΑΥ δευτέρου τριμήνου της κύησης δε βρέθηκε να σχετίζεται σε στατιστικά σημαντικό βαθμό με τη δυνατότητα πρόγνωσης του ΠΤ.ή της ΠΡΥ
Μάνες υπό περιορισμό
Authors: Δέμελη Παναγιώτα-Τουλίνα
Published: August 2021

Κεντρικός στόχος της έρευνας είναι να αναζητήσει τους τρόπους με τους οποίους οι φυλακισμένες μητέρες μιλούν για το κοινωνικό νόημα της μητρότητας υπό συνθήκες εγκλεισμού. Ακολουθήθηκε ποιοτική ερευνητική μεθοδολογία (ημιδομημένες συνεντέυξεις, συμμετοχική παρατήρηση) στις γυναικείες φυλακές Κορυδαλλού, στην Αθήνα, για περίπου ενάμιση χρόνο. Οι γυναίκες στη φυλακή, ως αποτέλεσμα του εγκλεισμού τους, ανακατασκευάζουν την προσωπική, γυναικεία και μητρική τους ταυτότητα. Επαναπροσεγγίζουν τις κυρίαρχες αντιλήψεις για τη μητρότητα σε σχέση με το παρελθόν, το παρόν και το μέλλον τους, την εθνοτική και ταξική τους προέλευση, τη διάρκεια της φυλάκισής τους και το έγκλημα που έχουν ή δεν έχουν τελέσει.
Η επίδραση της αιθυλικής αλκοόλης στις ελαστικές ιδιότητες της αορτής
Authors: Ηλίας Γεώργιος
Published: August 2021

Η επίδραση της αιθυλικής αλκοόλης στο καρδιαγγειακό σύστημα έχει μελετηθεί στο παρελθόν και είναι ήδη γνωστό ότι το αλκοόλ σε εφ’ άπαξ λήψη προκαλεί ελάττωση της αρτηριακής πίεσης. Ωστόσο, δεν έχει διερευνηθεί έως τώρα η επίδρασή της στην ελαστικότητα των αιμοφόρων αγγείων, όπως αυτή εκφράζεται με την ταχύτητα μετάδοσης του σφυγμικού κύματος. Σκοπός της παρούσας μελέτης ήταν η διερεύνηση της βραχυπρόθεσμης επίδρασης της αιθυλικής αλκοόλης στις ελαστικές ιδιότητες της αορτικού τοιχώματος, όπως εκφράζονται από την ταχύτητα μετάδοσης του σφυγμικού κύματος. Χρησιμοποιήθηκαν έξι λευκά αρσενικά κουνέλια Νέας Ζηλανδίας. Για την αναισθησία χορηγήθηκαν ενδομυϊκά ξυλαζίνη (5 mg/kg σωματικού βάρους) και κεταμίνη (25 mg/kg σωματικού βάρους). Παρασκευάστηκε η κοινή καρωτίδα και η δεξιά μηριαία αρτηρία και τοποθετήθηκαν καθετήρας πίεσης Millar στην αορτική ρίζα και καθετήρας πολυαιθυλενίου αντίστοιχα. Με διοισοφάγιο σωλήνα Levine χορηγήθηκε το αλκοολούχο υγρό. Οι καθετήρες, καθώς και τα ηλεκτρόδια για τη λήψη του ηλεκτροκαρδιογραφήματος, συνδέθηκαν σε πολυδιαυλικό καταγραφικό μηχάνημα (Electronics for Medicine) για ταυτόχρονη καταγραφή. Τα αιμοδυναμικά δεδομένα μεταφέρθηκαν σε ηλεκτρονικό υπολογιστή μέσω αναλογικού-ψηφιακού μετατροπέα. Μετά την επίτευξη σταθερής αιμοδυναμικής κατάστασης, χορηγήθηκαν 40 ml αλκοολούχου ποτού (40% νν). Δείγματα αίματος για τον προσδιορισμό των επιπέδων της αιθυλικής αλκοόλης στο αίμα, καθώς και καταγραφή όλων των αιμοδυναμικών παραμέτρων, έγινε πριν τη χορήγηση της αιθυλικής αλκοόλης και ανά 15 λεπτά μετά από αυτή για τρεις ώρες. Με το πέρας της μελέτης μετρήθηκε νεκροτομικά η απόσταση μεταξύ των κορυφών των καθετήρων στην καρωτίδα και τη μηριαία. Η ταχύτητα μετάδοσης του σφυγμικού κύματος υπολογίστηκε ως ο λόγος της απόστασης μεταξύ των άκρων των καθετήρων προς το χρόνο μετάδοσης του σφυγμικού κύματος. Τα επίπεδα αιθυλικής αλκοόλης στο πλάσμα αυξήθηκαν σημαντικά (p<0,05) από μηδέν κατά την έναρξη σε 322,667±66,172 mg/dl στα 90 λεπτά και σε 366,167±36,538 mg/dl τρεις ώρες μετά τη χορήγηση του ποτού. Η διαφορική πίεση παρέμενε αμετάβλητη, ενώ η συστολική, η διαστολική και η μέση αορτική πίεση μειώθηκαν στατιστικώς σημαντικά (p<0,05) από 131,972±5,235 mmHg / 95,011 ±2,972 mmHg / 113,491±1,599 mmHg κατά την έναρξη της μελέτης σε 120,447±3,770 mmHg / 87,385±3,449 mmHg /103,916±3,232 mmHg στα 90 λεπτά και σε 110,809±3,345 mmHg / 79,877±3,731 mmHg / 95,343±2,655 mmHg στις τρεις ώρες. Η ταχύτητα μετάδοσης του σφυγμικού κύματος μειώθηκε σημαντικά (p<0,05) από 6,576±0,268 m/s κατά την έναρξη σε 5,523±0,348 m/s στα 90 λεπτά και σε 4,317±0,188 m/s στις τρεις ώρες. Οι μεταβολές της ταχύτητας μετάδοσης παρέμεναν σημαντικές (p<0,05) όταν ομαλοποιήθηκαν ως προς την πίεση. Συμπεραίνεται ότι η κατανάλωση αλκοόλ προκαλεί βραχυπρόθεσμα ελάττωση της δυσκαμψίας του αορτικού τοιχώματος, που οφείλεται στην πτώση της αορτικής πίεσης και στην αγγειοδιασταλτική δράση της αιθυλικής αλκοόλης.
Ενδαρτηριακή θρομβόλυση σε οξύ ισχαιμικό εγκεφαλικό επεισόδιο
Authors: Ιωσήφ Χριστίνα
Published: August 2021

Εισαγωγή: Η μελέτη καταγράφει τα χαρακτηριστικά των ασθενών που καταφθάνουν στα επείγοντα με οξύ ισχαιμικό ΑΕΕ, αξιολογεί το κλινικό αποτέλεσμα της υπάρχουσας θεραπευτικής στρατηγικής και εκτιμά το πιθανό κλινικό και οικονομικό αποτέλεσμα της ενδαρτηριακής θρομβόλυσης ως μελλοντικής θεραπείας. Υλικό και μέθοδος: Η παρούσα αποτελεί πολυκεντρική νοσοκομειακή έρευνα με αντικείμενο την ηλεκτρονική καταγραφή και στατιστική επεξεργασία πολλαπλών κλινικών, τεχνικών και κοινωνικών δεδομένων, που αφορούν στους ασθενείς με οξύ ισχαιμικό εγκεφαλικό επεισόδιο, που αντιμετωπίζονται ως επείγοντα περιστατικά στα μεγάλα δημόσια νοσοκομεία της Αττικής. Με κατάλληλες στατιστικές δοκιμασίες και στατιστική σύγκριση με ανάλογο νοσοκομειακό πληθυσμό που επωφελείται από ενδαρτηριακή θρομβόλυση, συνάγονται συμπεράσματα που αφορούν στα χαρακτηριστικά, τον αριθμό και το προσδοκώμενο κλινικό και οικονομικό αποτέλεσμα των πιθανών υποψηφίων για θρομβόλυση ασθενών. Αποτελέσματα: Έγινε καταγραφή 907 ασθενών με οξύ ισχαιμικό αγγειακό εγκεφαλικό επεισόδιο εντός ενός πλήρους ημερολογιακού έτους (2005), με κλινική εικόνα άφιξης 8,81 (±5,60) της κλίμακας NIHSS και η κλινική εικόνα εξόδου-βαθμός αναπηρίας 3,06 (±1,54) της κλίμακας mRS. Από το σύνολο του δείγματος 308 ασθενείς αφίχθησαν εντός 6 ωρών από την έναρξη των συμπτωμάτων και 174 ασθενείς θεωρήθηκαν δυνητικά υποψήφιοι για ενδαρτηριακή θρομβόλυση. Παράγοντες που ήταν στατιστικά σημαντικοί για την έγκαιρη άφιξη των ασθενών ήταν η ηλικία, η συγκατοίκηση με σύζυγο/σύντροφο, το υψηλό μορφωτικό επίπεδο και η ύπαρξη περιοχικού εμφράκτου. Το τυπικό κόστος με βάση το κλειστό ημερήσιο νοσήλειο για τον μελετώμενο πληθυσμό ήταν 1.480.933,6 ευρώ και το ποσοστό των ασθενών που υπεβλήθη σε Μαγνητική Τομογραφία έως το εξιτήριο ήταν 27%. Από την εφαρμογή της ενδαρτηριακής θρομβόλυσης στον μελετώμενο πληθυσμό αναμένεται βελτίωση του κλινικού αποτελέσματος της τάξης των 1,56 της κλίμακας mRS και μείωση των ημερών νοσηλείας της τάξης των 5,53 ημερών ανά νοσηλεία. Προτάθηκε η δημιουργία μιας Μονάδας Άμεσης Αντιμετώπισης Εγκεφαλικών Επεισοδίων (ΜΑΑΕΕ) δυναμικότητας 4 κλινών εντατικής παρακολούθησης και 16 κλινών απλής μονάδας αγγειακών εγκεφαλικών επεισοδίων, για την δημιουργία του κατάλληλου πλαισίου εφαρμογής της ενδαρτηριακής θρομβόλυσης στον υπολογιζόμενο από την μελέτη υποψήφιο πληθυσμό. Συμπέρασμα: Η ενδαρτηριακή θρομβόλυση είναι απαραίτητη για τον πληθυσμό της Αττικής και ήδη με τα υπάρχοντα δεδομένα υπάρχει ικανοποιητικός αριθμός ασθενών που καταφθάνει εγκαίρως, ώστε να επωφεληθεί από αυτήν. Η δημιουργία μιας ΜΑΑΕΕ, με την αξιοποίηση κατάλληλων στρατηγικών δράσης, θα μπορούσε να αυξήσει τον αριθμό των ασθενών και να βελτιώσει την κλινική τους εκτίμηση, με την χρήση κατάλληλων τεχνικών Νευροαπεικόνισης, καθώς και την θεραπευτική τους διαχείριση, για την επίτευξη καλύτερου κλινικού αποτελέσματος.
Ο κάλαθος και τα καλαθοειδή αγγεία στην αττική κεραμική και η εικονογραφία τους ( 10ος - 4ος αι. π.Χ.)
Authors: Ανανιάδης Κωνσταντίνος
Published: August 2021

Η Διδακτορική Διατριβή εξετάζει την τυπολογική και εικονογραφική εξέλιξη των καλάθων και καλαθοειδών αγγείων στην αττική κεραμική με έμφαση στο διάστημα 10ος-4ος αι. π.Χ. Εξετάζονται κατά σειρά η ιστορία της έρευνας, η προέλευση των σχημάτων, η τυπολογική κατάταξή τους σε κατηγορίες, υποκατηγορίες και τύπους, η διακόσμηση, τα ανασκαφικά δεδομένα και η χρήση τους. Εξετάζεται επίσης η αναπαραγωγή των καλαθοειδών αγγείων σε σειρές μελανόμορφων και ερυθρόμορφων παραστάσεων, η παράμετρος της εικονολογίας και προστίθενται ως Supplementum τα Testimonia, δηλαδή το σύνολο των αναφορών από τις σχετικές φιλολογικές, επιγραφικές και παπυρολογικές μαρτυρίες, τα γλυπτά μνημεία και τη νομισματική παραγωγή.
Μελέτη μηχανισμών διαφυγής καρκινικών κυττάρων από την επιτήρηση του ανοσολογικού συστήματος
Authors: Ηλιοπούλου Ελένη
Published: August 2021

Τα θέματα που εξετάστηκαν περιλαμβάνουν 1) την εκτίμηση της συχνότηταςτων CD4+CD25+ Τ ρυθμιστικών κυττάρων (Tregs Τ regulatory cells) σε ασθενείς μεHER 2/neu θετικούς η αρνητικούς όγκους καρκίνου του μαστού 2) τη μελέτη τηςέκφρασης υποδοχέων των Ν Κ κυττάρων απο Τ λεμφοκύτταρα ασθενών με καρκίνο3) τη μελέτη της συχνότητας και της λειτουργίας CD4+CD161+ κυττάρων σε υγιείςδοτές και ασθενείς με καρκίνο 4) τον έλεγχο της επίδρασης ανοσοκατασταλτικωνουσιών στα Ν Κ κύτταρα ασθενών με γλοιωμα και τέλος 5) την εξέταση της έκφρασηςμορίων HLA τάξης Ι και II καθώς και της ογκοπρωτεινης HER 2/neu σε καρκινικάκύτταρα που απομονώθηκανΤα αποτελέσματα που προέκυψαν αποκαλύπτουν 1) σημαντική αύξηση τηςσυχνότητας των Tregs στους HER(+) ασθενείς σε σχέση με τους HER( ) και τουςυγιείς δοτές Η θεραπεία των HER(+) ασθενών με Trastuzumab με η χωρίςπαράλληλη χημειοθεραπεία έχει σαν αποτέλεσμα τη σταδιακή μείωση τηςσυχνότητας των Tregs στο περιφερικό αίμα των ασθενών 2) αυξημένη συχνότητατων CD4+ Τ κυττάρων που εκφράζουν τον υποδοχέα CD161 στους ασθενείς μεκαρκίνο 3) Φαινοτυπικη ανάλυση των κυττάρων αυτών δείχνει οτι πρόκειται γιακύτταρα μνήμης με χαμηλή έκφραση μορίων ενεργοποίησης Επιπλέον ταCD4+CD161+ κύτταρα μπορεί να έχουν ανοσορρυθμιστικο ρολό μέσω τηςπαράγωγης κυτταροκινων εφόσον μετά απο συνδιεγερση μέσω του μορίου CD28μπορεί να καταστέλλουν την ανοσολογική απόκριση 4) Βρέθηκε μειωμένη ικανότητατων ΝΚ κυττάρων των ασθενών να πολλαπλασιάζονται in vitro μετά απο διέγερση μεIL 15 και HC η οποία οφείλεται στην προηγουμένη έκθεση τους σεγλυκοκορτικοειδη 5) βρέθηκαν κυτταρικές σειρές με απώλεια των μορίων HLA τάξηςΙ (2 στις 6 στο μελάνωμα και 3 στις 17 καρκίνου του μαστού) επιβεβαιώνοντας οτι τοφαινόμενο αυτό είναι σύνηθες
Η επίδραση της ισοτρετινοΐνης στα επίπεδα της καρνιτίνης σε ασθενείς με κοινή ακμή
Authors: Γεωργαλά Αικατερίνη-Βιολέττα
Published: August 2021

Πολλοί ασθενείς με ακμή υπό ισοτρετινοΐνη, παρουσιάζουν συμπτώματα από το μυϊκό σύστημα όπως μυαλγίες και μυϊκή αδυναμία. Τα συμπτώματα αυτά μπορεί να αποτελούν και ένδειξη έλλειψης καρνιτίνης. Στη μελέτη μας συμπεριλήφθηκαν 450 άτομα στα οποία χορηγήθηκε ισοτρετινοΐνη 0,5mg/kg. Από αυτά 72 (17,4%) παρουσίασαν συμπτώματα μυαλγίας και μυϊκής αδυναμίας, τα οποία χωρίστηκαν σε 2 ομάδες: την Α που έλαβε αγωγή υποκατάστασης με L-καρνιτίνη (100 mg/kg) και την Β που έλαβε φάρμακο placebo. Επιπλέον μετρήθηκαν τα επίπεδα καρνιτίνης προ έναρξης αγωγής υποκατάστασης και 45 μέρες μετά. Στα αποτελέσματα είδαμε ότι η ισοτρετινοΐνη επηρεάζει τα επίπεδα της καρνιτίνης (μείωση στο αίμα – αύξηση στα ούρα) ενώ η αγωγή υποκατάστασης φαίνεται να ελέγχει με επιτυχία τα συμπτώματα της ομάδας Α σε σχέση με την ομάδα Β. Συμπερασματικά, συστήνεται η χορήγηση L-καρνιτίνης στους ασθενείς υπό ισοτρετινοΐνη που παρουσιάζουν συμπτώματα από το μυϊκό σύστημα.
Σχέσεις της εκκλησίας της Ελλάδος με το παγκόσμιο συμβούλιο των εκκλησιών 1948-1961 (με βάση το αρχειακό υλικό του Π.Σ.Ε.)
Authors: Σταθοκώστα Βασιλική
Published: August 2021

Η συγκεκριμένη διδακτορική διατριβή αναφέρεται στις σχέσεις της Εκκλησίας της Ελλάδος (Ε τ Ε ) με το Παγκόσμιο Συμβούλιο των Εκκλησιών (Π Σ Ε ) κατά το διάστημα από την ίδρυση του Συμβουλίου (1948) έως το 1961 και βασίζεται στο αρχειακό υλικό του Π Σ Ε. Για την πληρέστερη παρουσίαση του θέματος η έρευνα καλύπτει και τα σχετικά με τον προβληματισμό και τη συμμέτοχη της Ε τ Ε στις πρόδρομες του Π Σ Ε κινήσεις. Στόχος της μελέτης είναι η ιστορική, θεολογική και κοινωνιολογική θεώρηση των σχέσεων Ε τ Ε - Π Σ Ε. Για το λόγο αυτό εξετάζεται η στάση της Ιεραρχίας της Ε τ Ε , η εξέλιξη του θεολογικού προβληματισμού και τα θεολογικά η οποία άλλα επιχειρήματα προβάλλονται σχετικά με το ζήτημα της ορθόδοξης συμμέτοχης στην οικουμενικήκίνηση κατά το διάστημα 1948-1961 και διαπιστώνεται η ύπαρξη τριών θεολογικών τάσεων στους κόλπους της Ε τ Ε , η φιλοοικουμενική, η αντιοικουμενική και η μετριοπαθής. Επιπλέον, εξετάζεται η παρουσία και συμβολή των αντιπροσωπειών της Ε τ Ε στις Γενικές Συνελεύσεις του Άμστερνταμ (1948), Εβανστον (1954) και Ν Δελχί (1961), καθώς και οι οικουμενικές δραστηριότητες της Ετ Ε κατά τα ενδιάμεσα των προαναφερθέντων Συνελεύσεων διαστήματα, ώστε να φανεί το επίπεδο συνεργασίας μεταξύ των δυο μερών, έτσι όπως αυτό διαμορφώνεται στην πράξη. Ακολουθεί η μελέτη της μεθόδου συνεργασίας και διεξαγωγής του διάλογου μεταξύ Ετ Ε και Π Σ Ε , η συμβολή της ελληνικής θεολογίας στη διαμόρφωση θέσεων του Π Σ Ε και ο ρόλος των Θεολογικών Σχολών, η στάση των θρησκευτικών οργανώσεων και της νεολαίας απέναντι στην οικουμενική κίνηση. Παρουσιάζεται το έργο της διεκκλησιαστικής βοήθειας -που αποτελεί την πεμπτουσία του έργου του Π Σ Ε κατά τη μεταπολεμική περίοδο- στον ελλαδικό χώρο και εξετάζεται η σημασία της παροχής βοήθειας και ο ρόλος της στη διαμόρφωση οικουμενικής συνείδησης στον ελλαδικό χώρο. Τέλος, μελετάται η στάση της ελληνικής Πολιτείας απέναντι στο Π Σ Ε και τίθεται το ερώτημα της απήχησης της οικουμενικής ιδέας στον ελλαδικό χώρο.
Η συμβολή της ανοσολογικής μελέτης του προστατικού εκκρίματος στην διάγνωση των παθήσεων του προστάτη
Authors: Φαρμάκης Αντώνιος
Published: August 2021

Η παρούσα εργασία είχε σαν στόχο να ανιχνεύσει τυχόν διαταραχές των ειδικών πρωτεϊνών του προστατικού εκκρίματος που να είναι ενδεικτικές κακοηθείας. Μελετήθηκαν 19 ασθενείς με καλοήθη υπερτροφία του προστάτη, 20 με αδενοκαρκινώματα και 10 με προστατίτιδα. Το προστατικό υγρό συγκεντρώθηκε με μάλαξη του προστάτη (massage) και ακολούθησε ποσοτικός προσδιορισμός των ανοσοσφαιρινών IgA και IgG , του συμπληρώματος Cg και C4 και της τρανσφερρίνης με τεχνική κυκλοτερούς ανοσοδ ιάχυσης. Τα επίπεδα των Cg,C^, IgA και IgG στο προστατικό υγρό ασθενών με καρκίνο βρέθηκαν στατιστικά σημαντικά αυξημένα σεσχέση με τις άλλες ομάδες ασθενών. Τα επίπεδα των και IgA βρέθηκαν επίσης στατιστικά σημαντικά αυξημένα σε ασθενείς με προστατίτιδα, αλλά σε μικρότερο βαθμό. Τα συμπεράσματα της εργασίας αυτής είναι τα εξής: 1. Οι παρατηρήσεις μας, σε συνδυασμό με αυτές άλλων συγγραφέων στηρίζουν την υπόθεση ότι η ανάπτυξη κακοήθειας στον προστάτη συνοδεύεται από μία διάχυτη μεταβολική διαταραχή. 2. Η διαταραχή αυτή αντικατοπτρίζεται σε μεταβολές των ειδικών πρωτεϊνών του προστατικού υγρού. 3. Η προστατίτιδα προκαλεί επίσης διαταραχές στο προστατικό υγρό, με χαρακτηριστ ικώτερη την αύξηση της IgA. 4. Η ανοσολογική μελέτη του προστατικού υγρού μπορεί να αυξήσει την δυνατότητα ανίχνευσης του καρκίνου του προστάτη σε πρώιμο στάδιο.
Ασφάλεια και ιδιωτικότητα σε ασύρματα δίκτυα αισθητήρων
Authors: Αϊβαλόγλου Ευθυμία
Published: August 2021

Η διατριβή επικεντρώνεται στην ερευνητική περιοχή της ασφάλειας σε ασύρματα δίκτυα αισθητήρων και ειδικότερα στους τομείς της διαχείρισης των σχέσεων εμπιστοσύνης μεταξύ των κόμβων, του έλεγχου προσπέλασης δεδομένων και της διαχείρισης των υπηρεσιών ασφάλειας. Η κυρία συμβολή της διατριβής είναι ένα μοντέλο διαχείρισης εμπιστοσύνης, το οποίο εφαρμόζεται για την ελεγχομένη προσπέλαση και απόκρυψη των δεδομένων που παράγονται από τους αισθητήρες, και ενσωματώνεται σε μια ολοκληρωμένη λύση. Ο κύριος ερευνητικός στόχος της διατριβής είναι ο σχεδιασμός μιας ασφαλούς λύσης για τη δυναμική διαχείριση των σχέσεων εμπιστοσύνης εντός και μεταξύ ετερογενών δικτύων αισθητήρων σύμφωνα με την προϋπάρχουσα γνώση για τους ρόλους και τις σχέσεις των κόμβων, τον σκοπό των δικτύων, και τις διαθέσιμες πληροφορίες για κακόβουλες συμπεριφορές των κόμβων. Το μοντέλο διαχείρισης εμπιστοσύνης που προτείνεται είναι υβριδικό. Χρησιμοποιεί ταυτόχρονα προκαθορισμένες σχέσεις εμπιστοσύνης, πιστοποιητικά, και αποτελέσματα αξιολόγησης της συμπεριφοράς των κόμβων ως αποδεικτικά στοιχεία, και τα συνδυάζει σε κοινές διαδικασίες αξιολόγησης και μετρικές. Η αξιολόγηση του μοντέλου γίνεται μέσω της ανάλυσης των ιδιοτήτων εμπιστοσύνης που υποστηρίζει, της ανθεκτικότητας του σε διάφορους τύπους επιθέσεων, και των απαιτήσεων του σε ενεργειακούς πόρους. Επιπλέον, γίνονται πειράματα προσομοίωσης της λειτουργίας του με διαφορετικές παραμετροποιήσεις, τα οποία αποδεικνύουν την αποτελεσματικότητά του στο να διαχειρίζεται τις σχέσεις εμπιστοσύνης μεταξύ κόμβων και δικτύων, και ταυτόχρονα στο να διανέμει το υπολογιστικό κόστος των διαδικασιών αξιολόγησης. Το μοντέλο διαχείρισης εμπιστοσύνης εφαρμόζεται για την ελεγχόμενη προσπέλαση και απόκρυψη των δεδομένων που παράγουν οι αισθητήρες. Στο πεδίο της διαχείρισης υπηρεσιών ασφάλειας παρουσιάζεται μια ολοκληρωμένη λύση που ενσωματώνει το μοντέλο διαχείρισης εμπιστοσύνης και το μηχανισμό ελέγχου προσπέλασης δεδομένων μαζί με βασικές υπηρεσίες ασφάλειας. Καθορίζονται η δομή, οι εσωτερικές υπηρεσίες και οι διεπαφές της λύσης, οι αλληλοεξαρτήσεις μεταξύ τους, καθώς και μηχανισμοί επίτευξης ευελιξίας και προσαρμοστικότητας τόσο στην ολοκληρωμένη λύση όσο και σε κάθε μια από τις υπηρεσίες που περιλαμβάνει. Από την ανάλυση της προτεινομένης λύσης προκύπτει ότι μπορεί να υποστηρίξει την ετερογένεια στις δυνατότητες και στις απαιτήσεις ασφάλειας των κόμβων και είναι προσαρμόσιμη σε δίκτυα αισθητήρων διαφόρων πεδίων εφαρμογής.
Πολυπαραμετρική συγκριτική μελέτη χειρουργικής αντιμετώπισης παραμορφώσεων σπονδυλικής στήλης στην εγκεφαλική παράλυση με εφαρμογή συστημάτων οπίσθιας σπονδυλοδεσίας στον αναπτυσσόμενο σκελετό
Authors: Τσιρίκος Αθανάσιος
Published: August 2021

Εισαγωγή. Παιδιά με εγκεφαλική παράλυση (ΕΠ) αναπτύσσουν συχνά σπονδυλικές παραμορφώσεις που απαιτούν χειρουργική διόρθωση. Ο σκοπός της μελέτης ήταν να παρουσιάσει μια ενιαία σειρά ασθενών με ΕΠ που αντιμετωπίστηκαν με την τεχνική Unit Rod. Έγινε καταγραφή των χειρουργικών επιπλοκών του βαθμού διόρθωσης της παραμόρφωσης του δείκτη επανεγχειρήσεων και ανάπτυξης ψευδαρθρώσεων καθώς και του βαθμού ικανοποίησης γονέων και θεραπευτών σε σχέση με την έκβαση της επέμβασης. Υλικό-Μέθοδοι. Πραγματοποιήθηκε μια αναδρομική μελέτη που συμπεριέλαβε 287 παιδιά με ΕΠ που αντιμετωπίστηκαν με την τεχνική Unit rod. Η σπονδυλοδεσία επεκτάθηκε από το 01 έως το ιερό στους περισσότερους ασθενείς ενώ 242 υποβλήθηκαν σε μεμονωμένες οπίσθιες και 46 σε συνδυασμένες προσθιοπίσθιες σπονδυλοδεσίες. Ένα σύνολο 236 ασθενών παρακολουθήθηκαν μετεγχειρητικά για διάστημα μεγαλύτερο από 2 έτη. Η μελέτη κατέγραψε το δείκτη επιπλοκών και το ακτινολογικό αποτέλεσμα μετά τη θεραπεία. Πραγματοποιήθηκαν συνεντεύξεις μεταξύ των γονέων και των θεραπευτών με σκοπό να καθοριστεί η αντίληψή τους σχετικά με τα λειτουργικά οφέλη που αποκόμισαν οι ασθενείς μετά τη χειρουργική διόρθωση της σπονδυλικής τους παραμόρφωσης. Αποτελέσματα. Η σκολίωση διορθώθηκε κατά 68% από 76 σε 25. Η πυελική κλίση διορθώθηκε κατά 71% από 17 σε 5. Στις μεμονωμένες οπίσθιες σπονδυλοδεσίες η μέση διεγχειρητική απώλεια αίματος ήταν 2,8 λίτρα η παραμονή στην ΜΕΘ ήταν 4,9 ημέρες και ο χρόνος νοσηλείας ήταν 18,6 ημέρες. Στις προσθιοπίσθιες σπονδυλοδεσίες η μέση διεγχειρητική απώλεια αίματος ήταν 3,4 λίτρα η παραμονή στην ΜΕΘ ήταν 6,7 ημέρες και ο χρόνος νοσηλείας ήταν 24,5 ημέρες. Οι μείζονες επιπλοκές περιλάμβαναν 3 περιεγχειρητικούς θανάτους 18 εν τω βάθει λοιμώξεις του τραύματος [12 πρώιμες λοιμώξεις επί συνόλου 287 ασθενών (42%) 6 όψιμες εν τω βάθει λοιμώξεις επί συνόλου 26 ασθενών (25%)] και 2 ασθενείς με σηψαιμία που αντιμετωπίστηκαν επιτυχώς με παρατεταμένη χορήγηση αντιβιοτικής θεραπείας. Ο δείκτης ικανοποίησης των γονέων μετά τη σπονδυλοδεσία ήταν 96% . Συμπεράσματα. Με βάση την μελέτη αυτή η τεχνική Unit rod θα μπορούσε να χαρακτηριστεί ως η τεχνική αναφοράς στην αντιμετώπιση της νευρομυϊκής σκολίωσης σε παιδιατρικούς ασθενείς με ΕΠ διότι είναι απλή στην εφαρμογή της, χρησιμοποιεί ένα σύστημα που είναι σημαντικά φθηνότερο από τα περισσότερα άλλα συστήματα σπονδυλοδεσίας και επιτυγχάνει πολύ ικανοποιητική διόρθωση της παραμόρφωσης με μικρή απώλεια της διόρθωσης κατά την μακροχρόνια παρακολούθηση καθώς και συνοδεύεται από ένα χαμηλό δείκτη επιπλοκών και επανεγχειρήσεων.
Μέθοδοι προστασίας του νωτιαίου μυελού κατά τη διάρκεια επεμβάσεων στη θωρακική αορτή
Authors: Αθανασιάδης Γεώργιος
Published: August 2021

Η θνητότητα και η νοσηρότητα, ιδίως από βλάβες του νωτιαίουμυελού, λόγω κακής προστασίας, κατά τη διάρκεια της χειρουργικήςαντιμετώπισης των θωρακικών (ΘΑ) και θωρακοκοιλιακών (ΘΚΑ)ανευρυσμάτων, παραμένουν σε σχετικά υψηλό ποσοστό, παρά τη μεγάληπρόοδο που έχει επιτευχθεί στις μεθόδους αντιμετώπισης της νόσου. Οιτεχνικές που συγκρίνονται για την προστασία του νωτιαίου μυελού (καιτων κοιλιακών σπλάγχνων) είναι οι εξείς: 1) ο άμεσος αποκλεισμός τηςαορτής με τον οποίον αντιμετωπίστηκαν 11 περιστατικά. 2) η χρήση τηςπροσωρινής μασχαλομηριαίας παράκαμψης με την οποίααντιμετωπίστηκαν 14 περιστατικά. 3) στην τεχνική που περιλαμβάνει: α)μερική καρδιοπνευμονική παράκαμψη με διασωλήνωση των μηριαίωναγγείων, β) διαδοχικό αποκλεισμό της αορτής, γ) παροχέτευση ΕΝΥ καιεπανεμφύτευση των κατώτερων (09-01) μεσοπλεύριων αρτηριών, δ)άρδευση των σπλαχνικών αρτηριών και τεχνική επανεμφύτευσής τουςστο συνθετικό μόσχευμα, αντιμετωπίστηκαν 21 περιστατικά. 4) η τεχνικήπου περιλαμβάνει ολική καρδιοπνευμονική παράκαμψη, ψύξη τουασθενούς στους 18° C και διακοπή της κυκλοφορίας για αντικατάστασητης ανευρυσματικής αορτής, αντιμετωπίστηκαν 5 περιστατικά. 5) οιενδαγγειακές προθέσεις με τις οποίες αντιμετωπίστηκαν επίσης 5περιστατικά.Από την στατιστική ανάλυση των 56 περιστατικών πουαντιμετωπίστηκαν με τις τέσσερις διαφορετικές τεχνικές τοσημαντικότερο στοιχείο που προκύπτει είναι ότι όσον αφορά τηνπροστασία του νωτιαίου μυελού και γενικότερα των τριώνσημαντικότερων επιπλοκών (παραπληγία, νεφρική ανεπάρκεια, θάνατος),τα αποτελέσματα δεν έχουν μεγάλη διάφορα. Επίσης, ένα καινούργιο εύρημα σε σχέση με τα ως τώρα δεδομένα είναι ότι η χρήση τωνπολλαπλών μεταγγίσεων έχει πενταπλάσιο κίνδυνο. Κατά τα αλλάεπιβεβαιώσαμε όλους τους μέχρι τώρα παράγοντες κινδύνου όπωςπεριγράφονται από τους γνωστότερους συγγραφείς Safi, Coseli,Crawford, κ.α.Πάντως, παρά τη σημαντική πρόοδο που έχει επιτελεστεί στηνπρόληψη των μετεγχειρητικών νευρολογικών επιπλοκών, η απειλή γιαισχαιμική βλάβη του νωτιαίου μυελού εξακολουθεί να είναι μεγάλη σετέτοιου είδους επεμβάσεις και η εμφάνιση τους συνιστά μείζονπρόβλημα τόσο για τον ίδιο τον ασθενή όσο και για το κοινωνικό τουπεριβάλλον, καθώς η παραπληγία είναι μη αναστρέψιμη, αν και έχουναναφερθεί σποραδικές περιπτώσεις βελτίωσης, και η αναπηρία μόνιμη.Το ποσοστό των νευρολογικών επιπλοκών στους ασθενείς μας θεωρείταιαποδεκτό και αποδίδεται στα μέτρα προστασίας του νωτιαίου μυελού,περιφερική άρδευση της αορτής, παροχέτευση ΕΝΥ, επανεμφύτευσημεσοπλεύριων, μικρός χρόνος αποκλεισμού.
Ανάπτυξη μιας γλώσσας και του απαραίτητου λογισμικού εκτέλεσής της, για την αναζήτηση ετερογενών υπηρεσιών με ενιαίο τρόπο
Authors: Πανταζόγλου Μιχαήλ
Published: August 2021

Η παρούσα διατριβή προτείνει μια νέα προσέγγιση στην αντιμετώπιση των προκλήσεων διαλειτουργικότητας στο επίπεδο της αναζήτησης ετερογενών υπηρεσιών. Συγκεκριμένα, συνεισφέρει ένα πλαίσιο ενιαίας αναζήτησης ετερογενών υπηρεσιών, με έμφαση στις υπηρεσίες ιστού, υπηρεσίες ομότιμου-προς-ομότιμο και υπηρεσίες πλέγματος, αποτελούμενο από (α) μια γλώσσα ενιαίων επερωτήσεων για υπηρεσίες, την USQL, και (β) μια ανοικτή μηχανή αναζήτησης υπηρεσιών, με την ονομασία Proteus. Συνολικά, το προτεινόμενο πλαίσιο χαρακτηρίζεται από ευελιξία, μέσω κατάλληλων μηχανισμών επεκτάσεων. Η γλώσσα USQL υποστηρίζει τη σύνταξη περιεκτικών επερωτήσεων, στις οποίες καταγράφονται οι λειτουργικές και μη λειτουργικές απαιτήσεις των χρηστών, με τρόπο ανεξάρτητο από τις διάφορες υπηρεσιοστρεφείς τεχνολογίες. Εξάλλου, υλοποιώντας και συνδυάζοντας διαδεδομένους αλγορίθμους αντιστοίχισης, η μηχανή Proteus παράγει ακριβή αποτελέσματα, ως προς τα κριτήρια αναζήτησης του χρήστη. Επιπλέον, χάρη στην αρχιτεκτονική και τις δυνατότητες κλιμάκωσης που διαθέτει, η μηχανή Proteus αποτελεί μια αποδοτική λύση στην αναζήτηση ετερογενών υπηρεσιών, γεγονός που επιβεβαιώνεται από τα αποτελέσματα πειραματικών μετρήσεων.
Technology for Developing Efficient Pay Systems That Are Adequate to the Reality
Authors: Milyaeva L.
Published: August 2021

The article emphasizes the relevance of the development of wage systems that are adequate for the current reality. Conceptual approaches to strengthening the stimulating and regulating functions of wages are justified. The original technology of development of effective wage systems is proposed, based on the use as incentive wage differentiators of estimated indicators of labor quality of employees (level of competitiveness) and personnel (level of loyalty); accordingly, as regulatory (margin) differentiators - employment ranks determined by the preference of employment forms and work regimes. Algorithms for designing and adjusting the integral wage differentiation grid are presented and illustrated on conditional examples. The methodology of justification of employment ranks of groups of workers based on development and comparative analysis of workograms is proposed. The potential practical demand for the proposed technology, revealed in the process of personnel monitoring of heads of industrial enterprises of the Altai Territory, was emphasized.
Risiko dan Peluang Industri Makanan Rumah Tangga dengan Sistem On-Line dalam Masa Pandemi Covid-19 di DIY
Authors: Widyaningrum Rachmawati , Ramadhani Khairunisa , Khofifah Hesti , Putri Shaumi Natalia
Published: August 2021

Dalam masa pandemi Covid-19, sistem pemesanan dan pengantaran online pada industri makanan rumah tangga merupakan sebuah alternatif untuk memenuhi kebutuhan pangan konsumen tanpa harus keluar rumah sekaligus sebagai penggerak ekonomi nasional. Namun demikian, isu keamanan pangan, risiko transmisi virus, dan kehalalan makanan masih menjadi tantangan dalam menjalankan bisnis tersebut dengan banyaknya produk industri makanan rumah tangga yang belum beregistrasi dan bersertifikasi halal. Penelitian ini bertujuan mengkaji tentang bagaimana persepsi stakeholder industri makanan rumah tangga dengan sistem online di masa pandemi Covid-19 terkait: 1) Risiko kesehatan dan kehalalan produk 2) Peluang ekonomi bisnis makanan online 3) Praktik pengelolaan bisnis makanan untuk meminimalisasi risiko dan memaksimalkan peluang penjualan makanan secara online. Penelitian ini adalah penelitian kualitatif dengan desain deskriptif yang dilaksanakan melalui wawancara online pada bulan Januari-Februari di DIY. Responden adalah produsen  makanan di DIY, menyelenggarakan produksi makanan komersial skala rumah tangga selama pandemi, melaksanakan sistem penjualan makanan secara online, dan tidak memiliki toko offline. Pengumpulan data dilakukan dengan metode purposive sampling. Metode triangulasi dilakukan dengan melakukan wawancara kepada ahli keamanan dan kehalalan pangan dan konsumen industri makanan rumahan dengan total jumlah responden 8 orang. Industri makanan skala rumah tangga dalam masa pandemi Covid-19 memberikan dampak positif pada penguatan ekonomi rumah tangga dan peluang usaha. Risiko keamanan dan kehalalan pangan muncul dari minimnya pengetahuan produsen tentang keamanan  dan kehalalan pangan, keterbatasan sumber daya, serta produk yang dihasilkan belum tersertifikasi. Risiko tersebut dapat diminimalkan dengan kolaborasi antara produsen, konsumen dan pemerintah untuk mewujudkan pangan yang aman dan halal.
The effect of crown pruning and induction of Acremonium sp. on agarwood formation in Gyrinops caudata in West Papua, Indonesia
Authors: Auri Amilda , FARIDAH ENY , SUMARDI SUMARDI , HARDIWINOTO SURYO
Published: August 2021

Abstract. Auri A, Faridah E, Sumardi, Hardiwinoto S. 2021. The effect of crown pruning and induction of Acremonium sp. on agarwood formation in Gyrinops caudata in West Papua, Indonesia. Biodiversitas 22: 2604-2611. Agarwood-producing trees have been planted by the community, but have currently not produced agarwood resin. This research examines the crown pruning effect and fungi inoculation effectivity on the formation of agarwood resin in Gyrinops caudata. The environmental modification was also ascertained based on the real environmental situation in natural forests. Furthermore, it was assumed that environmental conditions significantly influenced the growth, G. caudata tree association, and fungi infection. This method involved the tree crown cover modification. Tree crown was categorized into three different classes, i.e. dense crown (no pruning); moderate (pruning 25%), and sparse (pruning 50%). The results showed that inoculating fungi of Acremonium sp. to infection coverage area after three months produced the best results, due to Fcount 79.671. However, crown prunings obtained through heavy, moderate and non-pruning did not show any effect on stem infection spread. In the sixth month, it was observed that the fungi inoculation factor of Acremonium sp. had a significant effect on infection spread formation by Fcount of 168.894. The change in wood internal tissue also had a highly significant effect as depicted by Fcount 461.516. The fragrance level treatment also showed a considerable effect with Fcount 290.385.